Борис Младенов-Young
Не мога още да го възприема…

chitanka.info

На Р.

Не мога още да го възприема —

приятел скъп се разболя от рак.[1]

Не подозира нищо той. Проблема

е как с таз вест да го зашлевя? Как!

За него новината ще е ножа,

в гърдите, с който ще го пробода.

И даже разговора да отложа,

въпроса няма да реша с това.

Не мога и в очи да го погледна

и с чиста съвест да му изрека

една от тез, по-скоро безогледна,

уж „благородна“ лекарска лъжа.

Сърцето ми от скръб и смут се свива —

не виждам никаква алтернатива!

Сидни, Австралия — 2017 г.

[1] В случая се касае за Болестта на Валденщрьом, злокачествено кръвно заболяване. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.